mteb/GreekLegalCodeClassification huggingface dataset:
11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 153 της 11/17 Αυγ. 1973 (ΦΕΚ Α΄ 180) Περί βελτιώσεως διαδικασιών τινων κατά την έκδοσιν διοικητικών πράξεων επί αντικειμένων αρμοδιότητος Υπουργείου Ναυτιλίας, Μεταφορών και Επικοινωνιών (τομέως Επικοινωνιών). Έχοντας υπ’ όψει: 1.Τας διατάξεις της παρ. 1 του άρθρ. 1 του Ν.Δ. 1239/1972 «περί βελτιώσεως διαδικασιών τινων κατά την έκδοσιν των διοικητικών πράξεων». 2.Την υπ’ αριθ. 11300/Δ/1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου». 3.Την υπ’ αριθ. 505/1973 γνωμοδότησιν του Ανωτάτου Συμβουλίου Δημοσίων Υπηρεσιών. 4.Την υπ’ αριθ. 409/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και επί της Ναυτιλίας, Μεταφορών και Επικοινωνιών, απεφασίσαμεν και διατάσσομεν: Άρθρ.1.-Το υπό της παρ. 2 του άρθρ. 3 του Ν.Δ. 496/70 «περί οργανώσεως και λειτουργίας των Ταχυδρομείων» (ανωτ. αριθ. 1) προβλεπόμενον θέμα περί αναθέσεως εις τον ΕΛ.ΤΑ της εκτελέσεως οιουδήποτε άλλου έργου, προσιδιάζοντος εις την φύσιν των Ταχυδρομείων, δια την ρύθμισιν του οποίου απαιτείται προεδρικόν Δ/μα, εκδιδόμενον προτάσει του επί της Ναυτιλίας, Μεταφορών και Επικοινωνιών, Υπουργού και του κατά περίπτωσιν συναρμοδίου Υπουργού, εφεξής ρυθμίζεται δι’ αποφάσεως των αυτών Υπουργών, δημοσιευομένης δια της Εφημερίδος της Κυβέρνησης. Άρθρ.2.-Διατάξεις γενικαί, πέραν των εν τω κειμένω του παρόντος Δ/τος μνημονευομένων, προβλέπουσαι την σύμπραξιν του Πρωθυπουργού ή Υπουργού ή Υπουργών, επί πλέον τω εν τω παρόντι Δ/τι καθοριζομένων, εξακολουθούν ισχύουσαι, της συμπράξεως εννοουμένης εφεξής δια την έκδοσιν της κατά τας διατάξεις του παρόντος Δ/τος προβλεπομένης αποφάσεως.
58. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 363 της 8/21 Μαΐου 1974 (ΦΕΚ Α΄ 139) Περί αποφαινομένων οργάνων επί εκτελέσεως έργων αρμοδιότητος Οργανισμού Λιμένος Πειραιώς (Ο.Λ.Π.). Έχοντες υπ’ όψιν: 1.Τας διατάξεις: α)Των παρ. 1 του άρθρ. 19 και παρ. 2 του άρθρ. 20 του Ν.Δ. 1266/72 «περί εκτελέσεως των Δημοσίων Έργων». β)Του Ν.Δ. 175/73 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Ν.Δ. 267/74 «περί τροποποιήσεως και συμπληρώσεως της περί Υπουργικού Συμβουλίου και Υπουργείων Νομοθεσίας» (ΦΕΚ 2/1974 τευχ. Α΄). 2.Την υπ’ αριθ. 1333/19.1.74 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ» (ΦΕΚ 51/1974 τευχ. Β΄). 3.Την υπ’ αριθ. 10/17.8.73 γνωμοδότησιν του Συμβουλίου Δημοσίων Έργων. 4.Την υπ’ αριθ. 132/74 γνωμοδότησιν του Συμβουλίου της Επικρατείας, προτάσει των Ημετέρων, παρά τω Πρωθυπουργώ, Δημοσίων Έργων και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-Τα κατά τας διατάξεις του Ν.Δ. 1266/72 «περί εκτελέσεως των Δημοσίων Έργων και των εις εκτέλεσιν αυτών εκδιδομένων Π.Δ/των, αποφαινόμενα όργανα  επί έργων αρμοδιότητος του Νομικού Προσώπου Δημοσίου Δικαίου υπό την επωνυμίαν Οργανισμός Λιμένος Πειραιώς (Ο.Λ.Π.) είναι τα αρμόδια όργανα Διοικήσεως του Ο.Λ.Π. κατά τας οργανικάς περί του Νομικού τούτου Προσώπου διατάξεις, τας περί διοικητικής αποκεντρώσεως τοιαύτας ως κατά τα δια των επομένων άρθρων του παρόντος οριζόμενα. Άρθρ.2.-1.Διευθύνουσα τα έργα Υπηρεσία ορίζεται η Τεχνική Υπηρεσία του Ο.Λ.Π. 2.Ως ιεραρχικώς Προϊσταμένη Αρχή ορίζονται τα όργανα Διοικήσεως του Ο.Λ.Π. 3.Ως επιβλέποντες ορίζονται Τεχνικοί Υπάλληλοι του Ο.Λ.Π. 4.Τεχνικόν Συμβούλιον είναι η Τεχνική Επιτροπή του Ο.Λ.Π. ως αύτη προβλέπεται υπό του άρθρ. 8 παρ. V της υπ’ αριθ Α.81177/20.9.67 (ΦΕΚ 586/20.9.67 τευχ. Β΄) κοινής αποφάσεως Αντιπροέδρου της Κυβερνήσεως και Υπουργών Οικονομικών, Εσωτερικών, Δημοσίων Έργων «περί διατηρήσεως Συμβουλίων και Επιτροπών, αρμοδιότητος Υπουργείου Δημοσίων Έργων και λοιπών Συμβουλίων και Επιτροπών Ν.Π.Δ.Δ. αρμοδιότητος του αυτού Υπουργείου». Άρθρ.3.-Αι υπό των κειμένων διατάξεων προβλεπόμεναι παρεκκλίσεις από των περί εκτελέσεως των Δημοσίων Έργων διατάξεων, εγκρίνονται υπό του Υπουργού Δημοσίων Έργων, ή των οργάνων εις α μετεβιβάσθη υπ’ αυτού η τοιαύτη αρμοδιότης κατά τας περί διοικητικής αποκεντρώσεως διατάξεις, κατόπιν προτάσεως του Διοικητικού Συμβουλίου του Ο.Λ.Π., διατυπουμένης μετά γνώμην της Τεχνικής αυτού Επιτροπής. Άρθρ.4.-Αι προσωριναί και οριστικαί παραλαβαί των έργων θα ενεργώνται δι’ επιτροπών συνιστωμένων συμφώνως προς τα εν άρθρ. 3 του από 28/7.4/8/51 Β.Δ/τος «περί τρόπου εκτελέσεως έργων και προμηθειών του Ο.Λ.Π.» προβλεπόμενα.
88. ΝΟΜΟΣ υπ’ αριθ. 1533 της 18/19 Μαρτ. 1985 (ΦΕΚ Α΄45) Κύρωση Πρωτοκόλλου στη Σύμβαση που αφορά το συμβόλαιο για τη διεθνή οδική μεταφορά εμπορευμάτων (C.M.R.). Με ανακοίνωση του Υπ. Εξωτ. της 13-27 Ιουν. 1985 (ΦΕΚ Α΄123) η ανωτ. Συμφωνία τέθηκε σε ισχύ στις 14 Αυγ. 1985. 89. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ.Φ0544/3387 της 11 Μαρτ./5 Απρ.  1985 (ΦΕΚ Α΄65) Έγκριση του Πρακτικού της 11ης Συνόδου της Μικτής Ελληνοϊταλικής Επιτροπής για τη μεταφορά εμπορευμάτων οδικώς που υπογράφτηκε στην Αθήνα στις 26 Οκτ. 1984. 90. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. Φ0544/4/ΑΣ 58/Μ.3388 της 11 Μαρτ./5 Απρ. 1985 (ΦΕΚ Α΄65) Έγκριση Πρωτοκόλλου Συνόδου Μικτής Ελληνοιρανικής Επιτροπής οδικών μεταφορών (Αθήνα 1.11.1984). 91. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. Φ.0544/4/ΑΣ 97/Μ.3389 της 11 Μαρτ./5 Απρ. 1985 (ΦΕΚ Α΄65) Έγκριση του Πρωτοκόλλου της 6ης Συνόδου της Μικτής Ελληνοουγγρικής Επιτροπής διεθνών οδικών μεταφορών που υπογράφτηκε στην Αθήνα στις 21.11.1984. (Αντί για τη σελ. 402,25(β) Σελ. 402,25(γ) Τεύχος -Σελ.  Διεθνείς Μεταφορές Επιβατών και Εμπορευμάτων 21.Θ.α.82-91 92. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, ΣΥΓΚΟΙΝΩΝΙΩΝ ΚΑΙ ΟΙΚΟΝΟΜΙΚΩΝ της 22/23 Μαΐου 1985 (ΦΕΚ Α΄112) Έγκριση του Πρωτοκόλλου της Συνόδου της Μικτής Ελληνοτουρκικής Επιτροπής Οδικών Μεταφορών που υπογράφτηκε στην Αθήνα στις 24.10.1984. 93. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ ΣΥΓΚΟΙΝΩΝΙΩΝ της 22/31 Μαΐου 1985 (ΦΕΚ Α΄112) Έγκριση Πρωτοκόλλου 2ης Συνόδου Μικτής Επιτροπής για τις διεθνείς οδικές μεταφορές μεταξύ των Κυβερνήσεων της Ελληνικής Δημοκρατίας και της Γερμανικής Λαϊκής Δημοκρατίας (Βερολίνο 14.3.1985). 94. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, ΣΥΓΚΟΙΝΩΝΙΩΝ ΚΑΙ ΟΙΚΟΝΟΜΙΚΩΝ της 22/31 Μαΐου 1985 (ΦΕΚ Α΄112) Έγκριση Πρωτοκόλλου 4ης Συνόδου Μικτής Ελληνο-ολλανδικής Επιτροπής Διεθνών οδικών μεταφορών που υπογράφτηκε στη Χάγη στις 10 Οκτ. 1984.
40. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ  ΚΑΙ ΚΟΙΝ. ΥΠΗΡΕΣΙΩΝ Αριθ.Ε4/308 της 30 Ιαν./10 Φεβρ. 1976 (ΦΕΚ Β΄ 173) Περί προωθήσεως θέσεων Β΄ Κατηγορίας του Ταμείου Συντάξεως και Προνοίας Προσωπικού Γεωργικών Συνεταιρικών Οργανώσεων και ετέρων Ασφαλιστικών Οργανισμών. Κλάδος Ασφαλίσεως κατά της Ασθενείας  των Δημοτικών και Κοινοτικών Υπαλλήλων Άρθρ.7.-1.Εν τω Κλάδω Β1 Διοικητικού-Λογιστικού του Κλάδου Ασφαλίσεως κατά της Ασθενείας των Δημοτικών και Κοινοτικών Υπαλλήλων, περιλαμβάνονται εν συνόλω 9 θέσεις επί βαθμοίς 10ω-6ω, ορίζεται μία θέσις επί βαθμώ 5ω, επί αντιστοίχω μειώσει των θέσεων επί βαθμοίς 10ω-6ω. 2.Κατόπιν των ως άνω μεταβολών η οργανική σύνθεσις των εν τη ως άνω παραγράφω θέσεων του Κλάδου τούτου διαμορφούται ως ακολούθως: Επί βαθμώ 5ω θέσις 1 Επί βαθμοίς 10ω-6ω θέσεις 8 Σύνολον 9
18. ΝΟΜΟΘΕΤ. ΔΙΑΤΑΓΜΑ υπ’ αριθ. 1308 της 31/31 Οκτ. 1949 Περί διατάξεων αφορωσών τους μονίμους δημοτικούς υπαλλήλους τους απολυθέντας κατόπιν της υπ’ αριθ. 59/1945 Συντακτικής Πράξεως. Προσωρινής ισχύος.
13. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 2611 της 12/20 Ιαν. 1973 (ΦΕΚ Β΄  63) Περί συστάσεως αποκεντρωμένων Υπηρεσιών του Υπουργείου Εθνικής Οικονομίας. Συνιστώνται Διεύθυνσις Εφοδιασμού και Υπηρεσία Κυβερνητικής Εποπτείας του Χρηματιστηρίου Αξιών Αθηνών. Περί τούτων βλ. ήδη άρθρ. 22, 23 και 15 Π.Δ. 607/1976 (κατωτ. σελ.778,64).
107. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΟΙΚΟΝΟΜΙΚΩΝ  ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.ΙΒ/4405 της 10 Μαΐου/21 Ιουν. 1988 (ΦΕΚ Β΄  415) (Διόρθ. Σφαλμ. στο ΦΕΚ Β΄  691/20.9.1988) Προϋποθέσεις και τρόπος κάλυψης των δαπανών για τη δωρεάν μεταφορά και διανομή μαθητών της Π/β και Δ/β εκπαίδευσης. Ήδη βλέπε διατάξεις της Δ4/592/1995, (ΦΕΚ Β 755) Απ. Υπ. Εσωτερικών και Παιδείας (κατωτ. αριθ. 146).
84. ΑΠΟΦΑΣΗ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 1113346/1978 της 24 Οκτ./17 Νοεμ. 1989 (ΦΕΚ Β΄ 863) Παροχή διευκολύνσεων για την περαίωση εκκρεμών φορολογικών υποθέσεων μεταβίβασης ακινήτων με αντάλλαγμα ή αιτία θανάτου, δωρεάς - γονικής παροχής ή προίκας, που βρίσκονται εντός σχεδίου στους δήμους Ιεράπετρας, Νεάπολης και Σητείας του νομού Λασιθίου Κρήτης. Σελ. 54,306(α) Τεύχος 1436 Σελ. 50 27.Α.θ.83-84 Φορολογία Μεταβίβασης Ακινήτων και Πλοίων
5. ΝΟΜΟΘΕΤ. ΔΙΑΤΑΓΜΑ υπ' αριθ. 2736 της 31 Οκτ./13 Νοεμ. 1953 (ΦΕΚ Α΄  331) Περί καταργήσεως της Υπηρεσίας του Στρατού Ξηράς "Επιθεώρησις Υλικού του Στρατεύματος" και μιας θέσεως Αντιστρατήγου Σωμάτων. Σελ. 1020(α) Τεύχος 424 – Σελ. 2 36.Μ.γ.5 Επιθεώρηση Στρατού 10
120. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 27839 της 5 Μαϊου/19 Οκτ. 1995 (ΦΕΚ Β΄866) Κριτήρια και διαδικασίες για τον χαρακτηρισμό i) προϊόντων ή υπηρεσιών ως εξαιρετικά προηγμένης τεχνολογίας ii) εξοπλισμού ως εξαιρετικά προηγμένης τεχνολογίας και iii) προϊόντων ως νέων. Σύσταση και συγκρότηση της ειδικής επιτροπής εμπειρογνωμόνων στη Γενική Γραμματεία ΄Ερευνας και Τεχνολογίας. Τροποποιήθηκε από την υπ’ αριθ. 60649/21 Οκτ.-1 Νοεμ. 1996 (ΦΕΚ Β΄995) Αποφ. Υπουργού Εθν. Οικονομίας και Οικονομικών και Ανάπτυξης. Τροποποιήθηκε επίσης από την με αριθ. 10396/ΕΦΑ 1877/27 Ιουλ. – 9 Αυγ. 2000 (ΦΕΚ Β΄992) Απόφαση των Υπουργών Εθν. Οικονομίας και Ανάπτυξης. Για τη μετάταξη εργαζομένων στις θυγατρικές εταιρείες του ΕΟΜΜΕΧ στο Υπουργείο Βιομηχανίας, Ενέργειας και Τεχνολογίας στο άρθρ. 10 Νομ. 2359/14-21 Νοεμ. 1995 (ΦΕΚ Α΄ 241) κατωτ. σελ. 244,29).
8. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 121821 της 10/13 Δεκ. 1968 (ΦΕΚ Β΄ 697) Περί τρόπου λειτουργίας του παρά την Λεωφόρον Συγγρού εργοταξίου επισκευών μηχανημάτων.
16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 400 της 3/20 Ιουν. 1961 (ΦΕΚ Α΄ 99) Περί εγκρίσεως Κανονισμού περί αρμοδίων Αρχών δι’ έκδοσιν, εξόφλησιν και αντικατάστασιν ναυτολογίων Ελληνικών πλοίων και πλοιαρίων και διενέργειαν μεταβολών πληρωμάτων τούτων. (Τροποποιηθέν δια του Β.Δ. 406 της 7/25 Ιουν. 1962 (ΦΕK Α΄ 95), κατηργήθη διατου Β.Δ. 260/1970 (κατωτ. αριθ. 37). (Αντί της σελ. 713(β) Σελ. 713(γ) Τεύχος 381- Σελ. 55 Ναυτικό Απομαχικό Ταμείο 19.Ι.α.15-16
3. ΝΟΜΟΣ ΤΜΑ΄ της 31 Οκτ./18 Νοεμ. 1869 Περί αγοράς οικίας προς χρήσιν του Υπουργείου των Ναυτικών.
43. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 23245/1/90 της 20 Απρ./10 Μαΐου 1990 (ΦΕΚ Β΄  313) Κύρωση Συλλογικής Σύμβασης Εργασίας Πλοιάρχων Μεσογειακών Φ/Γ πλοίων από 501 έως 3.000 κοχ ή από 801 έως 4.500 TDW.
103. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε5/1647 της 22 Μαρτ./9 Μαΐου 1984  (ΦΕΚ Β΄ 287) Επάρκεια γνώσης ξένης γλώσσας. Καταργήθηκε από την Ε5/7173/1984 (ΦΕΚ Β΄ 797) απόφ. ΥΠ. Παιδείας (κατωτ. αριθ. 116).
46. ΝΟΜΟΣ υπ’ αριθ. 1654 της 20 Απρ./10 Αυγ. 1944 Περί κυρώσεως της από 31 Μαρτ. 1944 συμβάσεως μεταξύ του Ελληνικού Δημοσίου και της Α.Τ.Ε.. (Χορηγείται εις την Α.Τ.Ε. δάνειον 100 δισεκ. δραχμών).
24. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.2/52242/0025 της 29 Ιουλ./6 Αυγ.1999 (ΦΕΚ Β΄1584) Αύξηση Μετοχικού Κεφαλαίου της Ελληνικής Βιομηχανίας Όπλων.
3α. ΝΟΜΟΣ υπ' αριθ. 4485 της 5/7 Μαρτ. 1930 (ΦΕΚ Α' 71) Περί τροποποιήσεως του νόμ. 2430 "περί ληξιαρχικών πράξεων". (Κατηργήθη, από 11 Δεκ. 1976, δια του άρθρ. 50 Νόμ. 344/1976, κατωτ. αριθ. 29, πλην του άρθρ. 2 αυτού, δια του οποίου αντικαθίσταντο αι ως άνω παρ. 3, 4 και 5 του άρθρ. 3 Νόμ. 2430/1920, ανωτ. αριθ. 3).
2. ΝΟΜΟΘΕΤ. ΔΙΑΤΑΓΜΑ της 12/17 Δεκ. 1925 Περί της υπό όρους συμμετοχής συνεταιρισμών εις δημοσίους συναγωνισμούς προς εκτέλεσιν έργων ή προμήθειαν ειδών του δημοσίου κλπ. ΄Αρθρον μόνον.-Δια την συμμετοχήν των συνεταιρισμών εις δημοσίους συναγωνισμούς κατά τας διατάξεις του άρθρ. 89 του ν. 602 ισχύουσιν οι όροι και περιορισμοί του από 13 Σεπτ. 1925 Ν.Δ/τος περί καθορισμού τρόπου συμμετοχής συνεταιρισμών εις δημοσίους συναγωνισμούς προς εκτέλεσιν έργων ή προμήθειαν ειδών του δημοσίου κλπ., καταργουμένης πάσης διατάξεως αντικειμένης εις τούτο. Πρβλ. και άρθρ. 13 του Ν.Δ. της 28/28 Φεβρ. 1929 περί τροποποιήσεως των ισχυουσών διατάξεων περί ενεργείας προμηθειών δημοσίου (τ. 25). .508. 14.Γ .γ.2 Συμμετοχή Συνεταιρισμών σε προμήθειες Δημοσίου
66. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. 410/88 της 3/22 Φεβρ. 1979 (ΦΕΚ Β΄ 186) (Διόρθ. Σφαλμ. της 16 Μαρτ. 1979  ΦΕΚ Β΄ 254) Περί καθορισμού συμμετοχής των συνταξιούχων εις την δαπάνης ανοικτής Περιθάλψεως, του Τ.Σ.Α.Υ. ΄Εχοντες υπ’ όψιν: 1.Τας διατάξεις της παρ. 2 του άρθρ. 5 του Ν.Δ. 3348/1955 «περί τροποποιήσεως και συμπληρώσεως της περί Τ.Σ.Α.Υ. Νομοθεσίας». 2.Τας διατάξεις του υπ’ αριθ. Π.Δ. 647/1978 «περί επεκτάσεως της παρεχομένης υπό του Τ.Σ.Α.Υ. Υγειονομικής Περιθάλψεως». 3.Την κοινήν απόφασιν των Πρωθυπουργού και Υπουργού Κοινωνικών Υπηρεσιών αριθ. Δ3/2087/6.12.77 «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών», ΦΕΚ 1278/6.12.77. 4.Την απόφασιν του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών αριθ. 783 την εκδοθείσαν κατά την συνεδρίασιν αυτού της 17.10.1978. 5.Την γνώμην του παρά τω Υπουργείω Κοινωνικών Υπηρεσιών λειτουργούντος Συμβουλίου Κοινωνικής Ασφαλείας, διατυπωθείσαν κατά την υπ’ αριθ. 1η/18.1.79 συνεδρίασιν αυτού, αποφασίζομεν: Εγκρίνομεν την απόφασιν του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών αριθ. 783, την ληφθείσαν κατά την συνεδρίασιν αυτού της 17.10.1978, με την οποίαν τούτο απεφάσισε όπως η συμμετοχή των συνταξιούχων εις την δαπάνην ανοικτής Περιθάλψεως ορισθεί ως εξής: α)Δια Ιατρικήν Περίθαλψιν που γίνεται από Ιατρούς που έχουν σύμβασιν με το Δημόσιον, ουδεμία συμμετοχή. β)Αν η Ιατρική Περίθαλψις γίνεται από Ιατρούς ή συμβεβλημένους με το Δημόσιον, η συμμετοχή είναι 25%. «γ)Δια παρακλινικάς εξετάσεις, ειδικάς θεραπείας και δια φάρμακα οι συνταξιούχοι και αι σύζυγοι αυτών ως και τα λοιπά μέλη, συμμετοχή 25%». Η περίπτ. γ΄ αντικαταστάθηκε ως άνω από την 410/982/19 Απρ.-6 Σεπτ. 1979 (ΦΕΚ Β΄ 749) απόφ. Υπ. Κοιν. Υπηρεσιών. (Αντί για τη σελ. 696,19) Σελ. 696,19(α) Τεύχος 712- Σελ. 111 87 Καταστατικοί Νόμοι-Τ.Σ.Α.Υ. 34.Η.α.63-66 δ)Δια οδοντιατρικήν Περίθαλψιν μόνον θεραπευτική συμμετοχή 40%. ε)Δια την προσθετικήν Οδοντιατρικήν, που χορηγείται μόνον όταν η εξαγωγή των οδόντων επιβάλλεται λόγω θεραπείας σοβαράς νόσου συμμετοχή, επί της 40%. ς)Δια την δαπάνην νοσηλείας εις το Εξωτερικόν, των συνταξιούχων και των μελών της οικογενείας τους συμμετοχή 20%. Ειδικά για τα προθετικά, φυσιοθεραπείες και Ορθοπεδικά είδη ισχύουν όσαν έχουν ορισθεί με την υπουργική απόφαση αριθ. Ε4δ/11424/64 η οποία έχει καθορίσει συμμετοχήν δια τους συνταξιούχους 10%. Η παρούσα απόφασις που θα ισχύση μετά την 1ην Απρ. 1979, να δημοσιευθή εις την Εφημερίδα της Κυβερνήσεως.
25. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 126081/1352 της 29 Αυγ./30 Σεπτ. 1969 (ΦΕΚ Β΄  633) Περί καθορισμού παραβολου υπέρ Κ.Τ.Γ.Κ. και Δασών. Έχοντες υπ’ όψιν την παρ.8 του άρθρ. 3 του Νόμ. 389/43, την παρ. 2 του άρθρ. 26 του υπ’ αριθ. 3881/58 Ν.Δ. «περί έργων Εγγείων Βελτιώσεων» και την υπ’ αριθ. 114019/21609/23.6.1960 απόφασιν του Υπουργού Γεωργίας, αποφασίζομεν: Εγκρίνομεν την υπ’ αριθ. 566/1969 απόφασιν του Δ.Σ. του Κ.Τ.Γ.Κ. και Δασών, ήτις ληφθείσα κατά την 30ην/25.8.1969 Συνεδρίασιν αυτού έχει ούτω: Το Δ.Σ. έχον υπ’ όψιν, α)την υπ’ αριθ. 2139/1969 αναφοράν του Ινστιτούτου Γεωργικής Μηχανολογίας, β)το υπ’ αριθ. 324125/5791/29.7.69 έγγραφον της Διευθύνσεως Γεωργοτεχνικών Ερευνών και γ)την υπ’ αριθ. 48986/18716/1968 απόφασιν του Υφυπουργού Γεωργίας. Καθορίζει παράβολον υπέρ του Κεντρικού Ταμείου Γεωργίας, Κτηνοτροφίας και Δασών, καταβαλλόμενων υπό των αιτούντων τον έλεγχον και την έγκρισιν των υποβαλλομένων εις το Ινστιτούτον Γεωργικής Μηχανολογίας εν μεταφράσει εις την Ελληνικήν γλώσσαν οδηγιών του εργοστασίου κατασκευής των εκ του εξωτερικού Εισαγομένων μηχανημάτων περί χρήσεως και συντηρήσεως αυτών, δραχ. 500 δια μηχανήματα ισχύος μέχρι και 10 ΗΡ και δραχ. 1000 δια τοιαύτα ισχύος άνω τω 10 ΗΡ». (Αντί για τη σελ. 204,23(α) Σελ. 204,23(β) Τεύχος 767–Σελ. 69 Κεντρικό Ταμείο Γεωργίας,Κτηνοτροφίας και Δασών 16.Β.α.24-25 16.Β.α.25 Κεντρικό Ταμείο Γεωργίας,Κτηνοτροφίας και Δασών
96. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ.2/58261/0022 της 29 Σεπτ./25 Οκτ.1999 (ΦΕΚ  Β΄1920) Αναπροσαρμογή Αναπηρικών Επιδομάτων που παρέχονται στους Στρατιωτικούς των Ενόπλων Δυνάμεων.
55. ΝΟΜΟΣ υπ’ αριθ. 917 της 22/26 Μαΐου 1979 (ΦΕΚ Α΄ 119) Περί τροποποιήσεως και συμπληρώσεως διατάξεών τινών του Π.Δ. 389/1977 «περί του Οργανισμού του Ταχυδρομικού Ταμιευτηρίου».
33. ΑΠΟΦΑΣΙΣ ΠΡΥΤΑΝΕΩΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ  ΘΡΑΚΗΣ Αριθ. 3520 της 27 Νοεμ. 1978/21 Μαρτ.  1979  (ΦΕΚ Β΄ 287) Περί προγράμματος διδασκαλίας μαθημάτων Πολυτεχνικής Σχολής ακαδημαϊκού έτους 197879. 31.ΗΑ.α.32-33 Πανεπιστήμιο Θράκης
22. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΣΥΓΚΟΙΝΩΝΙΩΝ Αριθ.1504 της 5/12 Μαρτ. 1977 (ΦΕΚ Β΄  219) Περί τελών εκτάκτων Τηλεοπτικών μεταδόσεως Εσωτερικού. Έχοντες υπ’ όψει: 1.Το άρθρον 47 του Ν.Δ. 165/1973 «περί Οργανισμού Τηλ/νιών Ελλάδος». 2.Το άρθρον 44 του Ν.Δ. 175/1973 «περί Υπουργικού Συμβουλίου και Υπουργείων». 3.Την υπ’ αριθ. Θ 25360/4352/21.9.1976 απόφασιν του Πρωθυπουργού και του Υπουργού Συγκοινωνιών «περί μεταβιβάσεως αρμοδιοτήτων (ΦΕΚ 188 τ.Β΄). 4.Το υπ’ αριθ. 34331/950148/22.1.1977 έγγραφον του ΟΤΕ, δια του οποίου γνωστοποιείται απόφασις του Διοικητικού Συμβουλίου ληφθείσα κατά την υπ’ αριθ. 1448/23.12.1976 συνεδρίασιν επί του εν περιλήψει θέματος, αποφασίζομεν: Εγκρίνομεν την υπό του Διοικητικού Συμβουλίου του ΟΤΕ ληφθείσαν απόφασιν, κατά την συνεδρίασίν του της 26.12.1976, δια της οποίας συμπληρούται η υπ’ αριθ. 214136/199/22.12.1969 απόφασις του Υπουργού Συγκοινωνιών «περί τελών εκτάκτων τηλεοπτικών μεταδόσεων δια της προσθέσεως και 7ης παραγράφου εχούσης ως ακολούθως: 7.Δια τας ακυρουμένας, υπαιτιότητι του αιτούντος, εκτάκτους τηλεοπτικάς μεταδόσεις εισπράττεται το πρόσθετον τέλος το αναφερόμενον εις την παράγραφον (3) της υπ’ αριθ. 214136/199/22.12.1969 αποφάσεως του Υπουργού Συγκοινωνιών οριζόμενον ως κατωτέρω: α)Εις το ακέραιον, όταν η αίτησις ακυρώσεως αναγγελθή εις χρόνον μικρότερον των δύο ωρών από την αιτηθείσαν ώραν πραγματοποιήσεως της μεταδόσεως. β)Μειωμένον κατά το ήμισυ, όταν η αίτησις ακυρώσεως αναγγελθή εις χρόνον μεταξύ 2 και 24 ωρών από την αιτηθείσαν ώραν πραγματοποιήσεως της μεταδόσεως. γ)Αν η αίτησις ακυρώσεως αναγγελθή εις χρόνον μεγαλύτερον των 24 ωρών από την αιτηθείσαν ώραν πραγματοποιήσεως της μεταδόσεως ουδέν τέλος εισπράττεται. Η εφαρμογή της παρούσης άρχεται από της δημοσιεύσεως δια της Εφημερίδος της Κυβερνήσεως.
17. ΑΝΑΓΚ. ΝΟΜΟΣ υπ’ αριθ.1023 της 30 Δεκ. 1937/8 Ιαν. 1938 Περί παρατάσεως προθεσμιών εκτελέσεως ερευνητικών έργων κρατικών μεταλλείων. (Κατηργήθη δια της παρ. 6, του άρθρ. 189 Ν.Δ. 210/1973, κατωτ. αριθ. 49).
29. ΝΟΜΟΣ υπ’ αριθ. 1708 της 21 Ιουλ. /4 Σεπτ. 1944 (ΦΕΚ Α΄ 181) Περί επιτάξεως αυτοκινήτων και αυτοκινήτων ποδηλάτων προς εξυπηρέτησιν μεταφορικών αναγκών Στρατιωτικών Αρχών επιφορτισμένων με ζητήματα Τάξεως και Ασφαλείας. (Ίσχυσε κατά την διάρκειαν της γενικής εμπολέμου καταστάσεως).
3. ΒΑΣΙΛΙΚΟΝ ΔΙΑΤΑΓΜΑ της 15/20 Ιαν. 1951 Περί αναπροσαρμογής των εις ιδιώτας Μηχανικούς κλπ. αμοιβών. Έχοντες υπ’ όψιν τας διατάξεις του άρθρ. 59 του από 17 Ιουλ. 1923 Ν.Δ/τος «περί σχεδίων πόλεων κλπ.», τας διατάξεις του υπ’ αριθ. 1042/1949 Ν.Δ/τος «περί ενοποιήσεως των Τεχνικών Υπηρεσιών της Χώρας» ως και τας του άρθρ. 7 του Ν. 5367/1932 «περί εκτελέσεως των Δημοσίων Έργων» και ιδόντες την υπ’ αριθ. 722 π.ε. γνωμοδότησιν του Συμβουλίου Επικρατείας,   προτάσει των   Ημετέρων   επί   των (Αντί της σελ. 179) Σελ. 179(α) 150-39 Αμοιβές Μηχανικών 23.Γ.γ.3 Δημοσίων Έργων και Οικισμού και Ανοικοδομήσεως Υπουργών, απεφασίσαμεν και διατάσσομεν: Άρθρ.1.-Το εις το από 19 Φεβρ. 1938 Β.Δ/μα (ΦΕΚ 60/21.2.1938) «περί αναθεωρήσεως του από 13 Ιουν. 1924 Διατάγματος «περί καοθρισμού των εις ιδιώτας Μηχανικούς κλπ. αμοιβών» αναγραφόμενα εις δραχμάς ποσά αυξάνονται ως ακολούθως: α)Δια πάσας τας κατηγορίας έργων ή εργασιών τας προβλεπομένας υπό των άρθρων 2, 3, 4, 5, 6, 7, 8 και 12 πλην των Λιμενικών εις το τριακοσιαπλάσιον. β)Δια την κατηγορίαν των Λιμενικών Έργων εις το εκατονταπλάσιον. Άρθρ.2.-Δι’ έργα πασών των κατηγοριών, περί ων οι πίνακες Α, Β, Γ του άρθρ. 2 του προμνησθέντος Β.Δ/τος, δι’ α είναι απαραίτητος η σύνταξις Αναλύσεως Τιμών, Τιμολογίου, Συγγραφής υποχρεώσεων και Διακηρύξεως της δημοπρασίας και πραγματικώς έχουν συνταχθή άπαντα ταύτα, το ποσοστόν της αμοιβής δια τας προσθέτους ταύτας εργασίας καθορίζεται ιδιαιτέρως ως ακολούθως: Πίναξ Α΄ Κατηγορία Έργων Είδη εργασιών       Ι         ΙΙ         ΙΙΙ ς)Ανάλυσις τιμών, τιμολόγιον, συγγραφή υποχρεώσεων, διακήρυξις δημοπρασίας      0,6      0,7     «0,8» Ο πίναξ Α΄ ετροποποιήθη ως άνω δια της παρ. 3 του άρθρου μόνου του Β.Δ. της 4/7 Ιουν. 1951. Πίναξ Β΄ Είδη εργασιών     Ι          ΙΙ           ΙΙΙ ς)Ανάλυσις τιμών, τιμολόγιον, συγγραφή υποχρεώσεων, διακήρυξις δημοπρασίας                   0,5        0,6         0,7 Πίναξ Γ΄ Είδη εργασιών   Ι           ΙΙ           ΙΙΙ ς)Ανάλυσις τιμών, τιμολόγιον, συγγραφή υποχρεώσεων, διακήρυξις δημοπρασίας 0,4        0,5         0,6 Σελ. 180(α) 150-40 Δια μείζονος αξίας έργων εφαρμόζεται και εν προκειμένω η δια του αυτού άρθρ. 2 παραγρ. 1 στοιχ. δ΄ και ε΄ καθοριζομένη κλίμαξ μειώσεως του ποσοστού αμοιβής. Άρθρ.3-4.(Προστίθεται παράγραφος εις το άρθρ. 7 και αντικαθίσταται η παρ. 16 του άρθρ. 12 του Β.Δ. 19/21 Φεβρ. 1938). Άρθρ.5.-Από της ισχύος του παρόντος παύει η ισχύς του από 15 Ιαν. 1948 Β.Δ/τος «περί αυξήσεως των εις ιδιώτας Μηχανικούς κλπ. αμοιβών». Εις τους αυτούς επί των Δημοσίων Έργων και Οικισμού και Ανοικοδομήσεως Υπουργούς ανατίθεμεν την δημοσίευσιν και εκτέλεσιν του παρόντος Διατάγματος ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 23.Γ.γ.3 Αμοιβές Μηχανικών
19. ΠΡΟΕΔΡΙΚΟ ΔΙΑΤΑΓΜΑ υπ’ αριθ.35 της 26 Ιαν./5 Φεβρ.1990 (ΦΕΚ Α΄13) Ίδρυση Εργαστηρίου Σχεδιασμού και Ανάπτυξης Συστημάτων Υποστήριξης Αποφάσεων στο Τμήμα Μηχανικών Παραγωγής και Διοίκησης του Πολυτεχνείου Κρήτης και καθορισμός του εσωτερικού κανονισμού του.
54. ΠΡΟΕΔΡΙΚΟ ΔΙΑΤΑΓΜΑ υπ΄ αριθ.405 της 24/26 Αυγ.1988 (ΦΕΚ Α΄ 188) Αύξηση των θέσεων εκπαιδευτικού προσωπικού των σχολείων της δευτεροβάθμιας εκπαίδευσης.
8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 774 της 5 Σεπτ./3 Οκτ. 1966 (ΦΕΚ Α΄ 195) Περί του χρόνου ενάρξεως της καταβολής του προς αναγνώρισιν και εξαγοράν της προϋπηρεσίας των εις τον κλάδον επικουρικής ασφαλίσεως ησφαλισμένων δικηγόρων οφειλομένου ποσού. Έχοντες υπ’ όψει: 1)το άρθρ. 30 παρ. 6 του Ν.Δ. 4114/1960 «περί του κώδικος περί Ταμείου Νομικών, 2)το άρθρ. 10 παρ. 2 του Νόμ. 4172/1962 «περί επεκτάσεως των κατά το έτος 1961 ληφθέντων υπέρ των υποψηφίων δικηγόρων μέτρων και δια το έτος 1962 και άλλων διατάξεων αρμοδιότητος Υπουργείου Δικαιοσύνης» και 3)την υπ’ αριθ. 685/1966 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού απεφασίσαμεν και διατάσσομεν: Άρθρον μόνον.-1)Το προς εξαγοράν του χρόνου προϋπηρεσίας ποσόν των εις τον κλάδον επικουρικής ασφαλίσεως ησφαλισμένων δικηγόρων, καταβάλλεται κατά τα εν τη παρ. 2 του άρθρ. 3 του υπ’ αριθ. 428/1961 Β.Δ/τος οριζόμενα δια 48 μηνιαίων ισοπόσων δόσεων από της 1ης του επομένου της δημοσιεύσεως του παρόντος μηνός δι’ άπαντας τους ήδη ησφαλισμένους, από της 1ης δε του επομένου της ασφαλίσεως μηνός δια τους μετά την δημοσίευσιν του παρόντος καθισταμένους τοιούτους. 2)Η μη εμπρόθεσμος καταβολή εκάστης των άνω δόσεων συνεπιφέρει προσαύξησιν 5% ετησίως μετά πάροδον εξαμήνου από της καθυστερήσεως και μέχρις εξοφλήσεως. 3)Η καταβολή των δόσεων του πρώτου 18μήνου από της δημοσιεύσεως του παρόντος ενεργείται άνευ προσαυξήσεως τινός, εφ’ όσον πραγματοποιηθή εντός του χρόνου τούτου. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος.
9. ΒΑΣΙΛΙΚΟΝ ΔΙΑΤΑΓΜΑ της 10/11 Ιαν. 1941 (ΦΕΚ Α΄ 9) Περί ενεργείας επιτάξεων δια τας ανάγκας των διοικητικών υπηρεσιών.
141. ΝΟΜΟΣ υπ’ αριθ. 143 της 26/28 Αυγ. 1975 (ΦΕΚ Α΄ 179) Περί συμπληρώσεως και τροποποιήσεως των διατάξεων περί απονομής συντάξεων εις κατηγορίας τινάς οικογενειών στρατιωτικών εν γένει των Ενόπλων Δυνάμεων. Άρθρ.1.-1.Αι οικογένειαι των στρατιωτικών εν γένει των Ενόπλων Δυνάμεων των φονευθέντων ή θανόντων κατά την εκτέλεσιν διατεταγμένης εν καιρώ ειρήνης στρατιωτικής υπηρεσίας, προδήλως και αναμφισβητήτως ένεκεν ταύτης, δικαιούνται της προβλεπομένης υπό της εκάστοτε περί πολεμικών συντάξεων ισχυούσης νομοθεσίας συντάξεως, μειωμένης κατά 15%. 2.Αι διατάξεις του άρθρ. 51 του Α.Ν. 1854/1951 «περί απονομής των πολιτικών και στρατιωτικών συντάξεων» (ανωτ. αριθ. 18) εφαρμόζονται και εν προκειμένω. Άρθρ.2.-(Κωδικοποιήθηκε από το Π.Δ. 1041/1979, ΦΕΚ Α΄ 292, (κατωτ. σελ. 90,657). Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Με το άρθρ. 13 Νόμ. 955/1979 (ΦΕΚ Α΄ 189) κατωτ. αριθ. 159, οι διατάξεις του ως άνω νόμου εφαρμόζονται και στις οικογένειες των οργάνων Σωμάτων Ασφαλείας, Λιμενικού και Πυροσβεστικού Σώματος, που φονεύθηκαν ή πέθαναν κάτω από τις ίδιες συνθήκες του άνω νόμου.
1. ΑΝΑΓΚ. ΝΟΜΟΣ υπ’ αριθ. 821 της 29/29 Σεπτ. 1948 (ΦΕΚ Α΄258) Περί αναδιανομής αγροτικών κτημάτων. Εκυρώθη και ετροποποιήθη δια του Ν.Δ. 1110 της 21/30 Σεπτ. 1949 περί κυρώσεως κλπ. Εν συνεχεία ετροποποιήθη δια του Νόμ. 2258/1962, Ν.Δ. 3621/1956 και Ν.Δ. 3958/1959 και καταργήθη δια του άρθρ. 34 Νόμ. 674/1977 (κατωτ. αριθ. 4).
10. ΝΟΜΟΘΕΤ. ΔΙΑΤΑΓΜΑ 218 της 24/26 Ιουν. 1941 Περί καταργήσεως επιτροπών, συμβουλίων κ.λπ. συσταθέντων δια των περί περιορισμού εισαγωγής εμπορευμάτων κ.λπ. διατάξεων. Εκυρώθη και κατηργήθη δια της υπ’ αριθ. 302 της 30/30 Μαΐου 1946 πράξεως του Υπουργικού Συμβουλίου. (Αντί για τη σελ. 253) Σελ. 253(α.) Τεύχος 716-Σελ. 77 - 716 Οργάνωση εξωτερικού εμπορίου 11.Ζ.β.6-10
5. ΝΟΜΟΘΕΤ. ΔΙΑΤΑΓΜΑ υπ’ αριθ. 2115 της 26 Ιαν./4 Φεβρ. 1943 (ΦΕΚ Α΄ 27) Περί τροποποιήσεως και συμπληρώσεως, των διατάξεων «περί Οικονομικής Επιθεωρήσεως». Άρθρ.1.-3.(Τροποποιούνται τα άρθρ. 1, 2 και 3 του Ν.Δ. 918/1942). Άρθρ.4.-6.(Οργανικαί διατάξεις, αντικατασταθείσαι από τον νέον οργανισμόν του Υπ. Οικονομικών και τον Δημοσιοϋπαλληλικόν Κώδικα). Άρθρ.7-12.(Γίνονται προσθήκαι εις τα άρθρ. 3, 7, 16, 20 και 21 και αντικαθίσταται το άρθρ. 22 του Ν.Δ. 1264/1942). Άρθρ.13.-16.(Οργανικαί και μεταβατικαί διατάξεις).
139. ΠΡΟΕΔΡΙΚΟ ΔΙΑΤΑΓΜΑ υπ' αριθ. 639 της 9/14 Οκτ. 1982 (ΦΕΚ Α' 130) Μετεγγραφές μαθητών μεταξύ Λυκείων ΤεχνικώνΕπαγγελματικής και Γενικής Εκπαιδεύσεως, καθώς και εγγραφές μαθητών Λυκείων στις Τεχνικές-Επαγγελματικές Σχολές του Νόμ. 576/1977. Έχοντας υπόψη: 1.Τις διατάξεις των άρθρ. 8 παρ. 3 και ΙΙ παρ. Ι του Νόμ. 576/77 "περί οργανώσεως και λειτουργίας της Μέσης και Ανωτέρας Τεχνικής Επαγγελματικής Εκπαιδεύσεως". 2.Τις διατάξεις του άρθρ. 31 παρ. 4 του Νόμ. 309/1976 "περί οργανώσεως και διοικήσεως της Γενικής Εκπαιδεύσεως". 3.Την υπ’ αριθ. 4/1982 γνώμη του Κ.Ε.Μ.Ε.  4.Την υπ' αριθ. 622/1982 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρ.1.-Επιτρέπεται η μετεγγραφή μαθητών από το Δημόσιο Τεχνικό ή Επαγγελματικό Λύκειο σε Δημόσιο Λύκειο Γενικής Εκπαιδεύσεως και αντίστροφα στις ακόλουθες περιπτώσεις: 1.α)Μαθητές της πρώτης (Α΄) ή της δεύτερης (Β') τάξης του ενός τύπου Λυκείου, μπορούν να μετεγγραφούν στην αντίστοιχη τάξη του άλλου τύπου Λυκείου. β)Μαθητές προαχθέντες από τη δεύτερη (Β') τάξη του ενός τύπου Λυκείου, μπορούν να μετεγγραφούν στη δεύτερη τάξη του άλλου τύπου Λυκείου". Η παρ. 1 αντικαταστάθηκε ως άνω από τη παρ. 3 άρθρου μόνου Π.Δ. 185/1990, ΦΕΚ Α' 70 (κατωτ. αριθ. 116). 2.Οι μετεγγραφές της προηγούμενης παραγράφου διενεργούνται με τη διαδικασία που προβλέπεται από τις περί μετεγγραφών διατάξεις των οικείων τύπων Σχολείων. 3.Ομοίως επιτρέπονται, οι μετεγγραφές, μεταξύ Λυκείων Γενικής και Τεχνικής Επαγγελματικής Εκπαιδεύσεως και για μαθητές ιδιωτικών Λυκείων που επιθυμούν να μετεγγραφούν σε Δημόσια του άλλου τύπου και αντίστροφα. Οι μετεγγραφές αυτές επιτρέπονται στις περιπτώσεις της παρ. 1 του παρόντος. 4.Οι μετεγγραφές της προηγούμενης παραγράφου των μαθητών ιδιωτικών Λυκείων που μετεγγράφονται στα Δημόσια του άλλου τύπου πραγματοποιούνται με τη διαδικασία της παρ. 7 του άρθρ. 7 του Π.Δ. 420/ 1978 (ΦΕΚ 80) "περί συμπληρωματικών τινων διατάξεων ρυθμιζουσών θέματα των σχολείων Μέσης Γενικής Εκπαιδεύσεως" (τόμ. 32Α, σελ 350, 624). Οι μετεγγραφές από Δημόσια σε ιδιωτικά του άλλου τύπου διενεργούνται με τη διαδικασία που προβλέπεται από τις σχετικές περί μετεγγραφών διατάξεις των οικείων τύπων σχολείων. 5.Όλες οι μετεγγραφές του παρόντος άρθρου πραγματοποιούνται από την αρχή του Σχολικού έτους μέχρι και την 31η Οκτωβρίου. Άρθρ.2.-Μαθητές Λυκείων Γενικής ή Τεχνικής Επαγγελματικής Εκπαιδεύσεως μπορούν να εγγραφούν σε Τεχνική και Επαγγελματική Σχολή (Νέου Τύπου). Η εγγραφή αυτή πραγματοποιείται με την υπηρεσιακή αποστολή στην Τεχνική και Επαγγελματική Σχολή του Ατομικού δελτίου (καρτέλλας) του μαθητή από το Λύκειο στο οποίο φοιτά ύστερα από αίτηση του κηδεμόνα του. Πάνω στο ατομικό δελτίο αναγράφεται η ένδειξη "Έχει ισχύ αποδεικτικού Σχολικής χρήσεως και χορηγείται για την εγγραφή του μαθητή στην .......... Σχολή". (Αντί για τη σελ. 444,863(γ) Σελ. 444,863(δ) Τεύχος ΙΒ-4-2 Σελ. 113 Τεχνικές και Επαγγελματικές Σχολές Μέσης Εκπαίδευσης 32.Ε.α.139
151. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1037084/289/0015 ΠΟΛ.:1114 της 26 Απρ./16 Μαΐου 2001 (ΦΕΚ Β΄573) Εκδιδόμενα φορολογικά στοιχεία είσπραξης διοδίων από επιτηδευματίες με χρήση μαγνητικών καρτών ή ηλεκτρονικών φορητών πομπών.
51. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 321 της 3/7 Σεπτ. 1983 (ΦΕΚ Α΄ 116) Σύσταση θέσεων φυλάκων και νυχτοφυλάκων με σύμβαση εργασίας ιδιωτικού δικαίου στο Εθνικό Μετσόβιο Πολυτεχνείο.
105. ΑΠΟΦΑΣΗ ΥΦΥΠΟΥΡΓΟΥ ΠΟΛΙΤΙΣΜΟΥ Αριθ. 12962 της 30/30 Μαΐου 1986 (ΦΕΚ Β΄ 362) Τροποποίηση και συμπλήρωση διατάξεων Εσωτερικού Κανονισμού Αμειβομένων Ποδοσφαιριστών (Ε.Κ.Α.Π.).
3. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 17999 της 23 Οκτ./28 Δεκ. 1957  (ΦΕΚ Α΄ 334) Περί κατανομής των οργανικών θέσεων του προσωπικού του Ταμείου Συντάξεων Νομικών.
1. ΝΟΜΟΘΕΤ. ΔΙΑΤΑΓΜΑ υπ’ αριθ. 2018 της 23 Νοεμ./22 Δεκ. 1942 (ΦΕΚ Α΄  325) Περί μαθημάτων ξένων γλωσσών εν τω Ε.Μ. Πολυτεχνείω. Εκυρώθη και διετηρήθη εν ισχύϊ δια της υπ’ αριθ. 295/1946 πραξ. Υπ. Συμβουλίου. Άρθρον μόνον.-Αι εν τη παρ. 6 του άρθρ. 26 του Α.Ν. 1477/38 αναφερόμεναι ξέναι γλώσσαι είναι άπασαι προαιρετικαί δια τους σπουδαστάς του Ε.Μ.Π. Εις την αρχήν εκάστου έτους, έκαστος των σπουδαστών εκλέγει πάντως δια δηλώσεώς του μίαν ξένην γλώσσαν ην πρόκειται ν’ ακολουθήση, υποχρεούμενος εφεξής όπως παρακολουθή ταύτην ανελλιπώς. (Τα μαθήματα ξένων γλωσσών εν τη βαθμολογία έχουσι συντελεστήν ένα). Η εντός ( ) φράσις διεγράφη δια της υπ’ αριθ. 295/1946 πραξ. Υπ. Συμβουλίου. Δια των κατωτέρω Δ/των αι ξέναι γλώσσαι περιελήφθησαν μεταξύ των διδακτέων μαθημάτων. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως.
42. ΝΟΜΟΣ υπ’ αριθ. 1843 της 14/14 Απρ. 1989 (ΦΕΚ Α΄ 96) Κύρωση Τελικών Πράξεων Παγκόσμιας Διοικητικής Διάσκεψης Ραδιοεπικοινωνιών (Γενεύη 1979).
35. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 710 της 28 Αυγ./8 Σεπτ. 1979 (ΦΕΚ Α΄ 211) Περί ορισμού προσόντων δια την προαγωγήν των συντακτών του Κέντρου Ερεύνης της Αρχαιότητος της Ακαδημίας Αθηνών και την πλήρωσιν της θέσεως του Διευθυντού του Κέντρου τούτου.
1. ΝΟΜΟΣ ΚΓ΄ της 12/18 Ιαν. 1864 Περί παρατάσεως της προθεσμίας της μη ερήμην εκδικάσεως των διαφορών των δήμων.
110. ΑΠΟΦΑΣΗ ΥΠΟΥΡΓΟΥ ΑΝΑΠΤΥΞΗΣ Αριθ. ΑΠ Δ1/Φ20.Β/4597 της 8 Απρ./17 Ιουν. 1996 (ΦΕΚ Β΄461) Δημοσιοποίηση στοιχείων καταναλώσεων ανά εταιρεία πετρελαιοειδών προϊόντων.
118. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ  ΑΝΑΠΛΗΡΩΤΗ ΕΘΝΙΚΗΣ ΟΙΚΟΝΟΜΙΑΣ Αριθ.1158 της 8 Φεβρ./14 Μαρτ.1989  (ΦΕΚ Β΄ 186) Μισθολογική εξέλιξη του κύριου προσωπικού του Γραφείου Νομικού Συμβούλου του ΕΟΤ. 1.Το κύριο προσωπικό του Γραφείου Νομικού Συμβούλου του ΕΟΤ, που κατέχει τις νομοθετημένες τακτικές οργανικές θέσεις αυτού και ανήκει στο τακτικό προσωπικό του ΕΟΤ, λαμβάνει ποσοστό 95% των νυν και εκάστοτε αντίστοιχων αποδοχών και αποζημιώσεων που λαμβάνει το κύριο προσωπικό των Νομικών Υπηρεσιών της Διοίκησης και σύμφωνα με τις επί μέρους κλιμακώσεις μισθολογικών αντιστοιχιών, που καθορίζονται στο άρθρ.3 του Ν.Δ.3864/1958, του Π.Δ.884/1976 (άρθρ.23 και 52), καθώς και στο άρθρ.2 της 2328/1983 Απόφασης Υπουργού Προεδρίας της Κυβέρνησης (ΦΕΚ 101/1983). «2α.Η μισθολογική προαγωγή του κύριου προσωπικού του Γραφείου Νομικού Συμβούλου του ΕΟΤ γίνεται κατά τον ίδιο τρόπο που εφαρμόζεται εκάστοτε για το κύριο προσωπικό του Νομικού Συμβουλίου του Κράτους (Ν.Σ.Κ.) και μέχρι του ιδίου καταληκτικού βαθμού που ισχύει εκάστοτε γι’ αυτό, με ανάλογη εφαρμογή των σχετικών διατάξεων που ρυθμίζουν εκάστοτε τη μισθολογική προαγωγή του κυρίου προσωπικού του Ν.Σ.Κ. Για τη μισθολογική προαγωγή του κυρίου προσωπικού του Γραφείου Νομικού Συμβούλου του ΕΟΤ, λαμβάνεται υπόψη ο συνολικός χρόνος άσκησης της δικηγορίας». Το εδάφ. α΄ αντικαταστάθηκε ως άνω από την παρ.1 της 209074/29 Μαρτ.-2 Απρ.1993 (ΦΕΚ Β΄ 230) απ. Υπ. Προεδρίας Κυβ. και Εθν. Οικονομίας. β.Η μισθολογική εξέλιξη γίνεται με απόφαση του Γενικού Γραμματέα του ΕΟΤ μετά γνώμη του Διοικητικού Συμβουλίου του ΕΟΤ. 18.Β.α.117-118 Ελληνικός Οργανισμός Τουρισμού 200
3. ΑΝΑΓΚ. ΝΟΜΟΣ υπ΄ αριθ. 1800 της 14/17 Ιουν. 1939 Περί Αστικών Σχολείων αμφοτέρων των φύλων. Τα λειτουργούντα μέχρι του 1959 αστικά σχολεία μετετράπησαν εις Επαγγελματικάς Σχολάς δια του άρθρ. 28 παρ. 4 Ν. Δ. 3971/1959 (ανωτ. σελ. 303).
2. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Άριθμ. Φ. Γ1γ/8625 της 16 Μαΐου /7  Ιουν. 1969 (ΦΕΚ Β΄ 367) Περί Βουστασίων. Έχοντες υπ’ όψιν: α)Τάς διατάξεις του Α.Ν.2520/40. β)Το Ν.Δ.1/1968 (ΦΕΚ 270/68 τεύχ. Α΄). γ)Την υπ’ αριθ.600/17.1.1968 Υγειον. Δ./ξιν. δ)Το υπ’ αριθ.27197/17.3.1969 έγγραφον της Αγροτικής Τραπέζης της Ελλάδος. ε)Το υπ’ αριθ.250523/699/1969 έγγραφον του Υπουργείου Γεωργίας, αποφασίζομεν: Εκδίδομεν την κάτωθι Υγειονομικήν Διάταξιν, ης την εκτέλεσιν ανατίθεμεν εις τα Κρατικά Υγειονομικά και Αστυνομικά όργανα. Άρθρ.1.-1.Τα μέχρι σήμερον λειτουργούντα άνευ αδείας Βουστάσια, πλην της περιοχής τέως Δ/νσεως Πρωτευούσης δι’ α ισχύουν αι σχετικαί διατάξεις περί απομακρύνσεως, δύνανται να τύχωσι προσωρινής αδείας λειτουργίας μέχρι 31 Μαΐου 1971 ίνα δυνηθώσιν ούτοι να μεταφέρωσι ταύτα εκτός σχεδιου πόλεως, έστω και μη πληρούντα τας υπό των άρθρ. 1 και 2 της υπ’ αριθ. Γ1γ/600/17.1.1968 Υγειον. Διατάξεως προϋποθέσεις. Η χορηγουμένη προσωρινή άδεια λειτουργίας είναι η τελευταία και θα χορηγήται υπό της οικείας Υγειονομικής Επιτροπής κατόπιν αιτήσεως των ενδιαφερομένων, υπό την απαραίτητον προϋπόθεσιν ότι εκ της λειτουργίας τούτων δεν θα δημιουργούνται θέματα δημοσίας υγείας. Άρθρ.2.-1.Επιτρέπεται η λειτουργία των ήδη λειτουργούντων Βουστασίων εντός Κωμοπόλεων, χωρίων και οικισμών κάτω των 3.000 κατοίκων, πλην της περιφερείας τέως Δ/νσεως Πρωτευούσης, αναστελλομένων των σχετικών άρθρ. 3 και 4 της ύπερθεν γ΄ σχετ. Υγειον. Διατάξεως και δια χρονικόν διάστημα μέχρι 31ης Μαΐου 1971 ίνα δοθή δυνατότης μεταφοράς τούτων εκτός κατωκημένων περιοχών ως ορίζει η υπ’ αριθ. Γ1γ/600/68 Υγειον. Δ/ξις. 2.Εις περίπτωσιν όμως καθ’ ην υφίστανται σοβαροί λόγοι δημοσίας υγείας απομακρύνσεως τινών εκ των ήδη λειτουργούντων (βουστασίων) τότε επιλαμβάνονται δια την απομάκρυνσίν των αι οικείαι Υγειονομικαί επιτροπαί αδείας επιχειρήσεων. Άρθρ.3.-Επιτρέπεται η ίδρυσις βουστασίων εις όλας τας αποδεδειγμένως γεωργοκτηνοτροφικάς περιοχάς της χώρας κατόπιν αδείας της αρμοδίας Υγειον. Επιτροπής. Άρθρ.4.-Απαγορεύεται η επέκτασις των υφισταμένων εγκαταστάσεων Βουστασίων των εις τα ως άνω 1 και 2 άρθρα αναφερομένων. Άρθρ.5.-1.Οι παραβάται της παρούσης διώκονται και τιμωρούνται κατά τας διατάξεις των άρθρ. 427 κλπ. του ποινικού Κώδικος εφ’ όσον κατ’ άλλην τινά διάταξιν δεν τιμωρούνται βαρύτερον. 2.Η παρούσα δημοσιευθήτω δια της Εφημερίδος της Κυβερνήσεως. (Αντί για τη σελ. 698,961(ζ) Σελ. 698,961(η) Τεύχος 1261-Σελ. 105 Βουστάσια 17.Θ.υ.1-2
16. ΝΟΜΟΣ υπ’ αριθ.2801 της 7/8 Απρ. 1954 (ΦΕΚ Α΄ 62) Περί τροποποιήσεως και συμπληρώσεως ενίων διατάξεων του Ν.Δ. 2516/1953 «περί οργανώσεως της Εθνικής Στατιστικής Υπηρεσίας της Ελλάδος κλπ.». Άρθρ.1-6.(Κατηργήθησαν δια του άρθρ. 47 Ν.Δ. 3627/1956). Άρθρ.7-9.(Οργανικαί διατάξεις του Υπ. Συντονισμού. Βλ. ήδη Π.Δ. 816/1977 (κατώτ. αριθ. 92). Άρθρ.10.-(Αναφέρεται εις τα καταργηθέντα ήδη άρθρ. 1-6 του παρόντος).
6. ΝΟΜΟΣ ΓΧΞΘ΄ της 24/29 Μαρτ. 1910 Περί βιβλίου εγγραφής ανακοπών και εφέσεων. Η εγγραφή εις τα ανωτέρω βιβλία κατηργήθη υπό του άρθρ. 10 Ν.Δ. 17/22 Δεκ. 1925 κυρωθέντος υπό του Νόμου 4213/1929. Σχετικοί προς την έφεσιν κατά ποιν. αποφάσεων και οι: α)Νόμος 261 της 10/12 Μαΐου 1914 π. εσαγωγής του ενδίκου μέσου της εφέσεως κατ’ αποφάσεων του Πλημμελειοδικείου (καταργηθείς υπό του ν. 811/1919 (9.Γβ.1) β)Νόμος 4213 της 19/23 Ιουλ. 1929 π. κυρώσεως του Ν.Δ. της 17 Δεκ. 1925 π. εφέσεως ποινικών αποφάσεων. γ)Νόμος 4215 της 19/23 Ιουλ. 1929 π. κυρώσεως του από 6 Νοεμ. 1926 Ν.Δ. π. τροποποιήσεως διατάξεών τινων της Ποινικής Δικονομίας και άλλων τινών διατάξεων. δ)Α.Ν. 2501 της 14/19 Αυγ. 1940 π. αντικαταστάσεως των περί διατάξεων της Ποινικής Δικονομίας, κατηργήθησαν δυνάμει του άρθρ. 591 εδ. ιθ΄ της νέας Ποιν. Δικονομίας, ως αναγόμενοι εις θέμα, ρυθμιζόμενον υπό των άρθρ. 486-503 αυτής.
111.   ΝΟΜΟΘΕΤ. ΔΙΑΤΑΓΜΑ υπ' αριθ. 1394 της 11/18 Μαΐου 1973 (ΦΕΚ Α' 109) Περί συστάσεως θέσεων διοικητικών υπαλλήλων Β' Κατηγορίας και οδηγών αυτοκινήτων του Υπουργείου Δημοσίων Έργων.
5. ΝΟΜΟΘΕΤ. ΔΙΑΤΑΓΜΑ υπ’ αριθ. 3058  της 6/8 Οκτ. 1954 Περί τροποποιήσεως και συμπληρώσεως του από 25.11.46/10.1.47 Β.Δ/τος «περί κωδικοποιήσεως διατάξεων περί Σχολιατρικής Υπηρεσίας. Άρθρον μόνον.-(Τροποποιούνται τα άρθρα 2, 6, 13, 4, 40, 42, 19 και 48 του ανωτέρω Β.Δ. 25 Νοεμ. 1946/10 Ιαν. 1947).
12. ΝΟΜΟΣ υπ’ αριθ.631 της 23/30 Ιουν.1977 (ΦΕΚ Α΄186) Περί κυρώσεως των πράξεων του ΙΖ΄ παγκοσμίου ταχυδρομικού συνεδρίου της Λωζάννης. Άρθρον πρώτον.-1.Κυρούνται και κτώνται ισχύν νόμου: α)το υπό του εν Βιέννη ΙΕ΄ παγκοσμίου ταχυδρομικού συνεδρίου συνταχθέν την 10ην Ιουλ.1964 καταστατικόν της Παγκοσμίου Ταχυδρομικής Ενώσεως, τροποποιηθέν δια του προσθέτου πρωτοκόλλου του Τόκυο 1969 και του δευτέρου προσθέτου πρωτοκόλλου της Λωζάνης 1974, β)ο γενικός κανονισμός της Παγκοσμίου Ταχυδρομικής Ενώσεως, γ)η παγκόσμιος ταχυδρομική σύμβασις μετά του κανονισμού εκτελέσεως αυτής και δ)αι ειδικαί συμφωνίαι περί επιστολών μετά δεδηλωμένης αξίας, ταχυδρομικών δεμάτων, ταχυδρομικών επιταγών και ταχυδρομικών ταξιδιωτικών εντολών, ταχυδρομικών τσεκ, ταχυδρομικών αντικειμένων επί αντικαταβολή αξιών προς είσπραξιν και συνδρομών εις εφημερίδας και περιοδικάς εκδόσεις μετά των κανονισμών εκτελέσεως αυτών, ως πάντα ταύτα αναθεωρήθησαν και ετροποποιήθησαν δια πράξεων του εν Λωζάνη ΙΖ΄ παγκοσμίου ταχυδρομικού συνεδρίου κατά την 5ην Ιουλ.1974. (Αντί για τη σελ.320,01) Σελ. 320,01(α) Διεθνείς Ταχυδρομικές Συμβάσεις 22.Γ.κ.10-12 2.Τα κείμενα των εν τη προηγουμένη παραγράφω αναφερομένων καταστατικού, δευτέρου προσθέτου πρωτοκόλλου της Λωζάνης 1974, κανονισμού, συμβάσεως και ειδικών συμφωνιών εν πρωτοτύπω, εις την Γαλλικήν και εν μεταφράσει εις την Ελληνικήν γλώσσαν, εξετυπώθησαν εις ίδιον τεύχος. Άρθρον δεύτερον.-1.Οι υπό της εν τω προηγουμένω άρθρω Συμβάσεως και των ειδικών Συμφωνιών ουχί παγίως αλλά κατά κυμαινόμενον τρόπον προβλεπόμενοι όροι παραδοχής των ταχυδρομικών αντικειμένων, το εις δραχμάς ισότιμον των εν αυταίς προβλεπόμενων ταχυδρομικών τελών και δικαιωμάτων δια την εν Ελλάδι εφαρμογήν αυτών, το εις δραχμάς ισότιμον των προσθέτων ταχυδρομικών τελών των εξ Ελλάδος δια το Εξωτερικόν μεταφερομένων αεροπορικώς ταχυδρομικών αντικειμένων αλληλογραφίας και δεμάτων ως και των ταχυδρομικών τελών αποστολής των εξωτερικών ταχυδρομικών δεμάτων εν γένει ορίζονται εκάστοτε δι’ αποφάσεων του Διοικητικού Συμβουλίου των Ελληνικών Ταχυδρομείων (ΕΛ-ΤΑ), υποκειμένων εις την έγκρισιν του Υπουργού Συγκοινωνιών, κατ’ άρθρ.11 του Ν.Δ.496/1970 «περί οργανώσεως και λειτουργίας των Ταχυδρομείων». 2.Η ισοτιμία της δραχμής εν σχέσει προς το χρυσούν φράγκον, όπερ λαμβάνεται ως νομισματική μονάς εις τας πράξεις της Παγκοσμίου Ταχυδρομικής Ενώσεως, ορίζεται δια κοινής αποφάσεως των Υπουργών Συντονισμού, Οικονομικών και Συγκοινωνιών. 3.Η τιμή της δραχμής εν σχέσει προς τα ξένα νομίσματα, προς έκδοσιν των δια το εξωτερικόν ταχυδρομικών επιταγών ως και προς πληρωμήν των εκ του εξωτερικού τοιούτων καθορίζεται βάσει των δελτίων της τιμής συναλλάγματος της Τραπέζης της Ελλάδος. Άρθρον τρίτον.-Αι εκ των κυρουμένων πράξεων απορρέουσαι οικονομικαί υποχρεώσεις του Ελληνικού Δημοσίου προς την Παγκόσμιον Ταχυδρομικήν Ένωσιν βαρύνουν τον Κρατικόν προϋπολογισμόν. Άρθρον τέταρτον.-Η ισχύς του παρόντος άρχεται από 1ης Ιαν. 1976. Με ανακοίνωση του Υπ. Εξωτερικών της 3/8 Νοεμ. 1977 (ΦΕΚ Α΄ 342), οι Πράξεις που κυρώθηκαν από το Νόμ. 631/1977 ισχύουν από 26 Σεπτ. 1977. Σελ. 320,02(α) 22.Γ.κ.12 Διεθνείς Ταχυδρομικές Συμβάσεις
2. ΝΟΜΟΣ 4616 της 3/7 Μαΐου 1930  Περί κυρώσεως του από 11 Μαΐου 1929 Ν.Δ/τος περί τροποποιήσεως του νόμ. 3464, του κυρώσαντος το από 13 Νοεμ. 1927 Ν.Δ/μα περί συστάσεως Ταμείου Προνοίας ιδιοκτητών Αυτοκινήτων Λεωφορείων. Άρθρ.1-2.(Τροποποιούνται τα άρθρ. 6 και 7 νόμ. 3464/1928). Άρθρ.3-12.(Αναφέρονται εις τα κατά τον νόμ. 3464/1928 αποζημιωτέα λεωφορεία). Άρθρ.13.-(Κατηργήθη από 22 Ιουν. 1978 δια του άρθρ. 42 Νόμ. 588/1977, κατωτ. αριθ. 34). Άρθρ.14.-Δια πάσαν εις χείρας του Ταμείου κατάσχεσιν το τελευταίον τούτο δεν υποχρεούται εις την υπό των άρθρ. 928 έως 931 της Πολ. Δικονομίας προβλεπομένην δήλωσιν τρίτου. Αντί τοιαύτης δηλώσεως εκδίδεται πράξις του Προέδρου του Δ. Συμβουλίου εντός 15 ημερών από της επιδόσεως του κατασχετηρίου, βεβαιούσα την υποβολήν ή ου αιτήσεως αποζημιώσεως υπό του καθ’ ου η κατάσχεσις και αναφέρουσα το ποσόν της επιδικασθείσης τυχόν αποζημιώσεως. Κατά της πράξεως ταύτης δεν επιτρέπεται ανακοπή ή άλλο ένδικον μέσον. Άρθρ.15.-Πάσα διάταξις αντικειμένη εις τον παρόντα νόμον καταργείται. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.
11. ΝΟΜΟΘΕΤ. ΔΙΑΤΑΓΜΑ υπ' αριθ. 621 της 14 Οκτ./3 Νοεμ. 1941 Περί αυξήσεως των θέσεων των γραφέων της Κεντρικής Υπηρεσίας του Υπουργείου Δικαιοσύνης.
48. ΝΟΜΟΣ υπ’ αριθ. 49 της 22/29 Νοεμ. 1944 Περί συστάσεως δευτέρας θέσεως υποδιοικητού εις την Αγροτικήν Τράπεζαν της Ελλάδος και διορισμού των υποδιοικητών εις την αυτήν Τράπεζαν. Άρθρ.1.-Συνιστάται παρά τη Αγροτική Τραπέζη της Ελλάδος δευτέρα θέσις υποδιοικητού, έχοντος τα εν τω Νόμω οριζόμενα καθήκοντα και τας απολαυάς του Υποδιοικητού. Η θέσις αύτη, καταργηθείσα δια του Α.Ν. 189/1945, ανασυνεστήθη δια του Ν.Δ. 8/8 Μαΐου 1946 (κατωτ. αρ. 49 και 51). Άρθρ.2.-Οι Υποδιοικηταί διορίζονται δι’ αποφάσεως του Υπουργικού Συμβουλίου, προτάσει του Υπουργού Γεωργίας. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.
55. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 259  της 3/9 Ιουλ. 1987 (ΦΕΚ Α΄ 126) Μετατροπή θέσεων ειδικών νομικών συνεργατών με σχέση ιδιωτικού δικαίου της ΚΕΝΕ σε θέσεις μετακλητών υπαλλήλων - ειδικών επιστημονικών συνεργατών. Με το άρθρ. 2 του Π.Δ. 6/12-15 Ιαν. 1990 (ΦΕΚ Α΄ 4) κατωτ. άριθ. 57 ορίστηκε ότι, καταργούνται οι διατάξεις του Π.Δ. 259/1987 (ΦΕΚ 126 Α΄ ) και κάθε άλλη διάταξη νόμου ή κανονιστικής πράξεως που προβλέπει θέσεις ειδικών συνεργατών της ΚΕΝΕ ή ανάθεση καθηκόντων ειδικού συνεργάτη της Επιτροπής αυτής με οποιαδήποτε μορφή. Έχοντας υπόψη:  1.Το άρθρ. 13 παρ. 3 του νόμ. 1558/1985 «Κυβέρνηση και κυβερνητικά όργανα». 2.Τη με αριθ. 296/87 γνωμοδότηση του Συμβουλίου της Επικρατείας, με πρόταση του Πρωθυπουργού, αποφασίζουμε: Άρθρ.1.-1.Οι συνεστημένες με την παρ. 4 της 4186/20/21.7.82 απόφασης του Υπουργού Προεδρίας Κυβερνήσεως (ΦΕΚ 504 Β΄) 6 θέσεις ειδικών νομικών συνεργατών με σχέση ιδιωτικού δικαίου μετατρέπονται σε ισάριθμες θέσεις μετακλητών υπαλλήλων - ειδικών επιστημονικών συνεργατών. Οι προβλεπόμενες από το άρθρ. 5 παρ. 4 της απόφασης του Υπουργού Προεδρίας της Κυβέρνησης Α 5257/82, 6 θέσεις δικηγόρων επιστημονικών συνεργατών της ΚΕΝΕ καταργούνται.  2.Στις θέσεις του εδαφ. 1 της προηγούμενης παραγράφου διορίζονται ανάλογα με τις κάθε φορά ανάγκες της ΚΕΝΕ δικηγόροι ή πτυχιούχοι νομικής ή φιλοσοφικής ή πολιτικών ή οικονομικών επιστημών. Άρθρ.2.-Ειδικοί νομικοί συνεργάτες οι οποίοι έχουν προσληφθεί με σχέση ιδιωτικού δικαίου που υφίσταται κατά τη δημοσίευση αυτού του δ/τος καταλαμβάνουν αυτοδίκαια τις θέσεις του εδαφ. 1 της παρ. 1 του άρθρ. 1, εφ’ όσον έχουν τα προβλεπόμενα στο άρθρ. 1 παρ. 2 προσόντα. Η μεταβολή διαπιστώνεται με πράξη του Πρωθυπουργού που δημοσιεύεται στη Εφημερίδα της Κυβερνήσεως. Αποσπάσεις σε θέσεις ειδικών νομικών συνεργατών ισχύουν εφεξής ως αποσπάσεις σε θέσεις μετακλητών υπαλλήλων - ειδικών επιστημονικών συνεργατών της παρ. 1 του άρθρ. 1 Άρθρ.3.- Η ισχύς του παρόντος αρχίζει με τη δημοσίευσή του στη Εφημερίδα της Κυβερνήσεως. Σελ. 208,214(γ)  Τεύχος ΙΒ -3-3 Σελ. 18 1.Η.α.55 Νομοπαρασκευαστικές Επιτροπές
36. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 236090/9890 της 10/18 Νοεμ. 1964 (ΦΕΚ Β΄ 525) Περί τρόπου απεντομώσεως των προς Κρήτην προοριζομένων ειδών συσκευασίας των διακινουμένων δια των Πορθμείων (FERRY BOAT) εντός αυτοκινήτων. Έχοντες υπ’ όψιν:1)Τον Νόμ. 2147/1952 «περί προλήψεως και καταστολής των ασθενειών και εχθρών των φυτών και περί οργανώσεως της φυτοπαθολογικής υπηρεσίας και ειδικώτερον το άρθρ. 4, 2)τον Νόμ. 214/1914 «περί μέτρων προστασίας κατά της φυλλοξήρας», ως ούτος ετροποποιήθη και συνεπληρώθη υπό του Νόμ. 6300/1934, 3)το υπό 29.12.1954 Β.Δ/μα «περί απαγορεύσεως εισαγωγής και διακινήσεως ειδών δυναμένων να μεταδώσουν την φυλλοξήραν», 4)το από 19/2-3.6.1959 Β.Δ/μα «περί αντικαταστάσεως του από 18.12.1954 Β.Δ/τος «περί των φυτοϋγειονομικών όρων των διεπόντων την εισαγωγήν φυτών και προϊόντων αυτών εις την  χώραν, 5)το υπ’ αριθ. 205 (τεύχος Α) 17.9.56 Β.Δ/μα «περί εξουσιοδοτήσεως του Υπουργού Γεωργίας προς έκδοσιν αποφάσεων συμφώνως τω άρθρ. 4 του Νόμ. 2147/1952, 6)την υπ’ αριθ. 24540/776/7.2.64 απόφασίν μας δημοσιευθείσαν εις το υπ’ αριθ. 57 (τεύχος Β) 14.2.64 ΦΕΚ, 7)την υπ’ αριθ. 127/3.11.64 γνωμοδότησιν του παρ’ ημίν Φυτοπαθολογικού Συμβούλου, 8)το από 25.10.1957 Β.Δ/μα «περί αντικαταστάσεως των από 17.9.53 και 27.9.54 Β.Δ/των «περί τρόπου κυκλοφορίας ειδών συσκευασίας νωπών οπωρών και κηπευτικών προϊόντων δυναμένων να μεταδώσουν την φυλλοξήραν και περί απαγορεύσεως κυκλοφορίας φορτηγών και λεωφορείων αυτοκινήτων δημοσίας χρήσεως από φυλλοξηριώσας και μη περιφερείας εις ωρισμένας αμολύντους τοιαύτας», αποφασίζομεν: 1)Η απεντόμωσις των προς Κρήτην, προοριζομένων ειδών συσκευασίας των διακινουμένων δια των Πορθμείων (FERRY BOAT) εντός αυτοκινήτων, θα πραγματοποιήται εφ’ εξής εις τας Κρατικάς απεντομωτικάς εγκαταστάσεις Πειραιώς, οδός Βακχυλίδου-Μονεμβασίας και Ζαγοράς (Δραπετσώνα). 2)Τα προς απεντόμωσιν είδη συσκευασίας δέον να προσκομίζωνται εις τας απεντομωτικάς εγκαταστάσεις πέντε τουλάχιστον ώρας προ της αναχωρήσεως του Πορθμείου. 3)Το απεντομωτικόν δικαίωμα είναι το αυτό ως μέχρι σήμερον, καθορισθέν δια της υπ’ αριθ. 163779/6769/10.8.64 αποφάσεώς μας. 4)Η φορτοεκφόρτωσις θα γίνεται δαπάναις της υπηρεσίας απεντομώσεως εφ’ όσον θα είναι δυνατή η χρησιμοποίησις των μηχανικών μέσων ταύτης, άλλως θα επιβαρύνεται έκαστον τεμάχιον, των ειδών συσκευασίας, κατά 10 λεπτά. 5)Η είσπραξις των απεντομωτικών και φορτοεκφορτωτικών εξόδων θα γίνεται κατά τα κεκανονισμένα και υπέρ του Κ.Τ.Γ.Κ. και Δασών. 6)Έκαστον απεντομωθέν φορτίον (αυτοκίνητον) θα συνοδεύηται υπό βεβαιώσεως εκδιδομένης υπό της διενεργησάσης την απεντόμωσιν υπηρεσίας, ήτις θα παραδίδηται εις τον αντιφυλλοξηρικόν Επιστατοφύλακα του λιμένος εισόδου άμα τη αποβιβάσει του αυτοκινήτου. 7)Οι παραβάται της παρούσης τιμωρούνται δυνάμει των Νόμ. 214/1914 «περί μέτρων προστασίας κατά της φυλλοξήρας» και 2147/1952 «περί προλήψεως και καταστολής των ασθενειών και εχθρών των φυτών κλπ.». Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 448,02(β) Σελ. 448,03 253-117 Προστασία κατά της φυλλοξήρας 16.Ε.γ.36
19. ΝΟΜΟΣ υπ' αριθ. 256 της 15/16 Ιουν. 1943 Περί συμπληρώσεως και τροποποιήσεως του νόμου 15/43 «περί μέτρων σχετικών προς την λειτουργίαν των αρτοποιείων και τον έλεγχον των υπ' αυτών διαχειριζομένων αλεύρων». (Εκυρώθη δι' ον χρόνον ίσχυσε και κατηργήθη δια του άρθρ.1 του Νόμ. 3155/1955, ανωτ. σελ. 34,03).
10. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. 70966 της 6/23 Οκτ/ 1975 (ΦΕΚ  Β΄ 1213) Περί των διδασκομένων και εξεταζομένων μαθημάτων απάντων των τμημάτων της Φιλοσοφικής Σχολής του Πανεπιστημίου Θεσσαλονίκης. Ετροποποιήθη δια της υπ’ αριθ. 136158 π. έ. της 14/23 Φεβρ. 1976 (ΦΕΚ Β΄ 227) ομοίας.